Nemzeti hős, vagy első számú közellenség?
A történelmi alakok gyakran ellentmondásosak
de keveset istenítettek és démonizáltak
életük során annyira,
mint az Amerikai Egyesült Államok hetedik elnökét.
Ez a Történelem kontra Andrew Jackson.
"Rendet, rendet, hm, ah, hol is voltunk, ja igen, Jackson úrnál!
Az Ön ellen felhozott vád az elnöki iroda lesilányítása,
pénzügyi összeomlás előidézése,
és amerikai őslakosok elleni indokolatlan kegyetlenségek.
Bűnösnek vagy ártatlannak vallja magát?"
"Tisztelt Bíró úr, nem vagyok nagyvárosi ügyvéd,
de tudok pár dolgot.
Tudom, hogy az elnök Andrew Jackson
egy önképzett határmenti ember,
kiváló hadvezér,
a nép igaz gyermeke volt."
"Tisztelt Bíró úr, ez a "nép gyermeke"
hazardőr, iszákos és veszekedős volt.
Miért is? Én azt hallottam,
veszekedett valamiért,
amit utána saját maga tett meg.
Kérdezem én,
alkalmas az ilyen ember az ország legfontosabb pozíciójára?
Hogy felejthetnénk a beiktatásán történt fiaskót?
Ki hallott már olyanról, hogy a részeg tömeget
behívják a Fehér Házba?
Évekig tartott kitisztítani a kárpitokat."
"Uram, az a részeg tömeg az amerikai nép volt,
és megérdemlik, hogy ünnepeljék a győzelmet."
"Rendet, rendet! Volt ezen az ünnepségen pite?"
"Értem én. Jackson úr, igaz-e,
hogy hatalomra jutása után rögtön
hűbéresi rendszert vezetett be,
melyben jó állami alkalmazottak százait
cserélte le inkompetens párthű káderekre?"
"Bíró úr, az elnök nem tett semmi ilyet.
Próbálta elősegíteni a munkaerő-rotációt,
hogy elkerülje az ügyeskedést és a nyerészkedést.
A pártkatonák kinevezése
már a párt többi részének a kifejezett akarata volt."
"De Jackson úr együttműködött, ugye?
"Nos, hát, nézze."
"Következő.
Jackson úr, segített-e kirobbantani
az 1837-es pénzügyi pánikot
és az azt követő gazdasági válságot
a Bank of the United States elleni
megszállott háborújával?
Egyetért-e, hogy az újraengedélyezés
1832-ben történt megvétózása
felelőtlen, szavazathajhász demagógia volt,
mindennemű gazdasági ráció nélkül?"
"Tisztelt Bíró úr, az úriember erősen képzeleg.
Az a bank csak arra volt jó, hogy a gazdagok
még gazdagabbak legyenek.
És az egész pénzpánik azért volt,
mert a brit bankok emeltek a kamatokon
és visszafogták a hitelezést.
Az elnökre kenni mindezt, szerintem egyszerűen abszurd."
"De ha Jackson úr nem tette volna tönkre a Nemzeti Bankot,
az hitelezni tudott volna a gazdáknak
és a vállalkozásoknak, amikor elapadtak a hitelek,
nemde?"
"Hm, ez azért túl spekulatív.
Haladhatunk tovább?"
"Természetesen, Bíró úr.
Elérkeztünk a legsúlyosabb
vádponthoz:
egész őslakos törzsek erőszakos eltávolítása földjeikről
a Indian Removal Act-en keresztül."
"Ezt visszautasítom, uram.
Azt a földet az állam az indiánoktól
tisztességes úton vásárolta."
"Egy hatalmas hadsereggel rendelkező
nemzet általi kényszerítés és erőszak
valóban tisztességes körülmény?
És azokkal megegyezni a cseroki indiánok eltávolításáról,
akik között ott sem voltak
a tényleges vezetőik?
Felkészülni se volt idejük,
mielőtt a hadsereg rájuk tört és erőszakkal elindította őket
a Könnyek útjának hívott menetelésre."
"Itt álljunk csak meg.
Az mind Van Buren műve volt,
már Jackson úr mandátuma után."
"De Jackson úr fektette le az alapjait,
és biztosította a békeszerződés aláírását.
Van Buren egyetlen feladata az volt,
hogy végrehajtsa."
"Nézze, Bíró úr.
A kormányunk kezdetektől fogva
vásárol fel indián területeket,
és ügyfelem már elnöksége előtt
tárgyalt ezen üzletekről.
Jackson elnök valóban hitt abban,
hogy az indiánoknak a legjobb,
ha elfogadják a kompenzációt
és elmennek nyugatra,
ahol bőséges helyen
folytathatták
a megszokott életmódot,
ahelyett, hogy maradnának
és harcolnak a fehér telepesekkel.
Akik közül néhányan, emlékezhetünk,
egyenesen ki akarták irtani őket.
Azok más idők voltak."
"És még azokban a más időkben is,
sokan a kongresszusban,
és még a Kúrián is,
látták a Removal Act hibáit
és hangosan ellenezték,
nem így volt?"
"Az ügyfelem jelentős nyomás alatt volt.
Kérdezem én, mennyire könnyű
egy ekkora országot kormányozni
és egyben tartani az uniót,
amikor az államok törölni akarják
a szövetségi adókat?
Jackson elnök épp csak rávette Dél-Karolinát
az importvámok ügyének ejtésére,
majd Georgia államnak arany kellett
melyet a cseroki földben talált meg.
Vagy ráveszi az indiánokat a költözésre,
vagy újabb harcot kap az egyik tagállammal."
"Szóval elismeri, hogy Jackson úr
morális elveket áldozott fel
a politikai célok érdekében?"
"Elismerem, de mondjon egy vezetőt, aki nem tett ilyet."
Ahogy a társadalom változik az erkölcs fejlődik,
és a tegnap hőse könnyen válhat
a holnap bűnösévé, vagy fordítva.
Lehet, hogy a történelem már elmúlt,
de annak értelmezése mindig érdemes a tárgyalásra.